Alkoreti poes karastusjooki otsimas  käinud mees avaldas aga arvamust, et riik võiks soodustada alkoholivaba õlle tootmist ja müüki. Tema veendumust mööda peaks inimesele jääma võimalus otsustada mittealkohoolse joogi kasuks nii viinapoes kui ka baaris istudes. «Praegu on seda õlut poodidest raske kätte saada ning see on teistest tunduvalt kallim,» nentis mees. «Nii harva, kui ma ka alkoholivaba õlut juua olen tahtnud, ei ole ma pooltel kordadel seda müügilt leidnud.»